מתי כספי פגש לראשונה בשלמה גרוניך כשבחן פסנתרנים למחזמר "עיר הגברים" שהלחין ועיבד. כספי מספר בהופעות שהוא ישב בצד שמאל של הפסנתר וניגן את ההרמוניה של "פנקס הקטן" וביקש מגרוניך לשבת לימינו ולאלתר עליה בצלילים הגבוהים. במהרה גילו שני המוזיקאים הצעירים שהם חולקים עניין במוזיקה מקורית ומאתגרת, פחות מיינסטרימית, רוק מתקדם ועוד. הם החלו לעבוד, לכתוב ולהלחין יחד, גרוניך בפסנתר וכספי בגיטרה או בפסנתר. לעיתים הלחינו שירי משוררים כיהודה עמיחי ולעיתים כתבו מילים בעצמם.
השיר הראשון שכתבו והלחינו יחד, בתהליך עבודה משותף, הוא "ציור", למילים שכתב אילן גרוניך, אחיו של שלמה. גם הוא הפך לקלאסיקה ישראלית ברבות השנים, אך בתחילת שנות השבעים היה החומר המוזיקלי מורכב ולא מסחרי, והמופע לא זכה להצלחה. עם זאת האלבום נחשב לפורץ דרך בתחומו - הרוק המתקדם היה חדש ולא מקובל בנוף המוזיקה הישראלית באותה התקופה.
תקופה מסוימת אף היו שותפים לדירה. גרוניך מספר כי יום אחד חזר ושמע את מתי מלחין שיר לתוכנית סאטירית למילים על ארובת רדינג "העשן בארובה, קרב קרב ובא, סביב הכל מסריח, אני כבר לא יכול לנשום...". הפער בין המילים שדיברו על עשן ופיח ללחן שהיה בלדה נוגה צרמו לו, והוא ביקש מכספי רשות להתאים ללחן מילים אחרות כדי לא לבזבז מלודיה רומנטית כזאת על שיר בדיחה. כספי הסכים, גרוניך כתב את המילים, וכך נולד שיר האהבה "ואותך" (התפרסם גם בשם "אחרי שנסעת"). הוא בוצע בפסטיבל הזמר תשל"ב והפך לקלאסיקה במוזיקה הישראלית.
בין השירים נוספים באלבום היו:
בשנת 2002 יצא התקליטור בגרסה מחודשת במסגרת סדרת "מבראשית" של הד ארצי. לראשונה כלל האלבום חוברת עם מילות השירים וגם טקסט מאת יואב קוטנר שסקר בקצרה את ההיסטוריה המשותפת של כספי וגרוניך ואת חשיבותו של האלבום במוזיקה הישראלית. השירים עצמם עברו עריכה דיגיטלית מחודשת (רימסטרינג) וההוצאה המחודשת כללה שבעה קטעי בונוס – הקלטות שונות לחלק מהשירים, גרסת כיסוי של גרוניך לשיר Rocky Raccoon של הביטלס וסקיצה ביתית לשיר "סוסי הפרשים" שלא נכלל באלבום במקור (לימים בוצע על ידי ההרכב Goldoolins).
רשימת השירים.
[*] מתוך תוכנית הרדיו "מה אבקש" ששודרה בגלי צה"ל בשנת 1972
קרדיטים.
הוצאה מחודשת 2002:
מאחורי הצלילים 1984.
בראשית שנות ה-80 שבו לעבוד יחד כשכספי הפיק מוזיקלית את אלבומו של גרוניך "צמר גפן מתוק" שיצא ב-1982. בעקבות העבודה המשותפת החליטו לחזור ל"מאחורי הצלילים", וכך, כעשור לאחר המופע הראשון, התאחדו כספי וגרוניך לסבב הופעות שני שאף הוא תועד באלבום. המופע הוצג בתיאטרון יובל והאלבום הוקלט בהופעה חיה באולם בית המורה על ידי רשות השידור. השניים חזרו על שישה משירי המופע המקורי והוסיפו עליהם חמישה שירים: "מקום לדאגה" שהלחין כספי למילים של יהונתן גפן; "שיר אהבה טרי" ("בואי ילדה") של גרוניך; שני שירים ציניים על תל אביב שהלחין גרוניך למילים של המשורר מאיר ויזלטיר – "יש לי סימפטיה" (הולחן לערב שירי משוררים של גל"צ ובוצע במקור על ידי נורית גלרון) ו"אפשר לחיות בת"א"; שיר היתולי חדש בשם "ק.ג.ב." שכתב כספי למופע.
האלבום יצא בתקליטור בסדרת התפוז המוזלת של NMC בשנת 1994.
מאחורי הצלילים 1990.
ב-1990 התאחדו כספי וגרוניך בשלישית לסיבוב הופעות "מאחורי הצלילים 90" שלא הוקלט לאלבום.
למופע זה כתבו שני שירים חדשים ועיבדו אותם עם הגיטריסט חיים רומנו:
השיר "הגיהנום המאושר" הופץ בסינגל אך מעולם לא יצא בתקליטור; השיר "עד מתי" הוקלט בהופעת סולו של גרוניך שתועדה באלבום "נטו LIVE" (יצא ב-1991).
מאחורי הצלילים 2002.
בנובמבר 2001, לאחר עשור שבו לא היו בקשר, נפגשו כספי וגרוניך מאחורי הקלעים במופע לציון 7 שנות פעילות למועדון הקמלוט. בסוף המופע הם החליטו לעלות לבמה באופן ספונטני וביצעו יחד את "ציור" לקול תשואות הקהל. החיבור המחודש הוליד סיבוב הופעות נוסף שהחל בינואר 2002 ונמשך לאורך השנה, בסופה תועד גם באלבום כפול שיצא באופן עצמאי. במופע זה שילבו כספי וגרוניך את נשותיהם – רחל כספי בשירה ומיכל אדלר גרוניך במפוחית פה.
המופע, כמו המקורי מ-1973, התחיל ב"אלוהים מרחם על ילדי הגן" והסתיים ב"בן-גוריון". הפתיח של ההקלטה המקורית נוגן בתחילת המופע, לפני שכספי וגרוניך עלו לבמה, ולאחר כמה שניות הם תפסו את מקומם, התחברו לכלי הנגינה והמשיכו את השיר בהופעה חיה. בסוף המופע נעשתה הפעולה ההפוכה – כספי וגרוניך עצרו בהפסקה לקראת סוף "בן-גוריון", ותוך שהם יורדים מהבמה הושמעה ההקלטה המקורית (ניתן לשמוע זאת גם באלבום מ-1984).
במהלך שלושים השנים שחלפו מאז המופע המקורי התבגרו האמנים במראם ובקולם, צברו ניסיון בימתי, רפרטואר עשיר ואף התחתנו עם מוזיקאיות. ההתבגרות הקולית השפיעה על המנעד והקשתה עליהם להגיע לטונים הגבוהים מהעבר; סולם השיר "רוצה שנית" שונה, והוא בוצע טרצה מתחת לסולם המקורי. הניסיון הבימתי הניב ביצועים ארוכים ומגוונים יותר, עם קטעי אלתור, לעיתים גם בשיתוף הקהל; כמו כן השניים נפתחו וסיפרו לקהל על המפגש ביניהם, על העבודה המשותפת ועוד. חלק מקטעי הקישור נכללו באלבום, למשל שיר 4 שבו הדגימו את האלתור של גרוניך ב"פנקס הקטן" שעמד בבסיס הפגישה הראשונית שלהם. הרפרטואר העשיר הביא למופע שירים מוכרים ואהובים שיצרו בקריירת הסולו שלהם בביצועים חדשים ומרעננים (למשל "עכשיו זה שנינו" שבו ניגנו שניהם באקורדיונים) ואף שני שירים חדשים ("את האישה שלי" של כספי ו"ילדה שנותרה על החוף" שהלחינו יחד במהלך החזרות למופע) וגרם לכך שלראשונה יצא למופע אלבום כפול. הנשים הגדילו את מגוון הכלים והקולות במופע הזוגי המקורי והכניסו גוונים חדשים. לדוגמה: רחל כספי, ילידת ברזיל, שרה את "שומקום" בעיבוד חדש שהותאם עבורה למקצב בוסה נובה (במקום מקצב הסמבה המקורי). מיכל אדלר גרוניך, סולנית שלישיית אדלר הוסיפה לשיר אלתורי מפוחית; כמו כן ניגנה סולו ב"סימפתיה" שזכה כולו לעיבוד חדש בהשתתפות הרביעייה. בשיר "ילדה שנותרה על החוף" שרו הארבעה בהרמוניות קוליות.
קרדיטים.
הארבעה גם עיצבו את עטיפת הדיסק
כיום.
מאז סיבוב ההופעות המצליח של 2002 חזרו כספי וגרוניך להופעות משותפות מדי פעם, אך ללא נשותיהם.
נכון לשנת 2011 הם מופיעים יחד מעת לעת במופעי "מאחורי הצלילים" או מארחים זה את זה בהופעות סולו שלהם.
מתיל&quot;ן
יחידת מתיל"ן היא יחידה מיוחדת של משמר הגבול. השם מתיל"ן הוא ראשי תיבות של "מארבים, תצפיות, יירוט, לוחמה ניידת". היחידה פעלה בין השנים 1996 ל-2012 וייעודה היה לוחמה בטרור ולוחמה בפשיעה החמורה באמצעות מארבים, תצפיות והסוואה. צוותי המתיל"ן הוקמו בכל מרחב ונחלקו למספר גזרות: מג"ב צפון, מג"ב מרכז, מג"ב דרום ומג"ב רמון בגבול מצריים. צוותים אלה היו קטנים ושולבו בתוך הפלוגות והיוו מעין צוות מיוחד בתוך הפלוגה המבצעית. הצוות היה כפוף למפקד הפלוגה שפעלה בגזרה, אולם לאחר זמן קצר יחסית נסגרו כלל צוותי המתיל"ן ואנשי הצוות שולבו במשימות פלוגות הבט"ש אליהם השתיכו. בשונה מהצוותים בשאר חלקי הארץ אשר היו חלק מהפלוגה, הייתה מתיל"ן ירושלים ליחידה עצמאית, גדולה וממוסדת עם מטה סדור ומספר צוותים מבצעיים. היחידה הייתה תחת פיקוד ישיר של מפקד מרחב ירושלים והופעלה בכלל הגזרות.
מתיל"ן ירושלים פעלה בעיקר במרחב התפר ובכפרי מזרח העיר ירושלים והעוטף ועסקה באיסוף מודיעין טקטי,במקביל ביצעה היחידה פעילות מסועורבת,מארבים מוסווים,וביצעה מעצרים מורכבים באמצעים ייחודיים. לוחמי היחידה נבחרו לאחר מיון ממושך וגיבוש יחידה, וכן עברו קורס הכולל תוכני שדאות, הישרדות בשטח, הסוואה, ירי, כושר קרבי, לוט"ר ותכנים ייעודיים וייחודיים לפעילותם. בנוסף להכשרתם עברו לוחמי מתיל"ן ירושלים השלמה יחידתית ייחודית והכשרה בלוחמת גרילה בבית ספר ללוחמה זעירה באלייקים, האימונים כללו סיורים וניווט למרחקים ארוכים, והודגשה השליטה בתפעול אמצעי הסוואה מתקדמים. המשמעת ביחידה הייתה רחוקה מצבאית: הלוחמים הסתובבו בבגדים אזרחיים וללא יחס לדרגות או סולם פיקודי. הערכים המובילים ביחידה היו דבקות במטרה, אחוות לוחמים, העזה וביצוע מושלם של משימות. במהלך השנים שונה סמל היחידה (מתיל"ן ירושלים )לכנפי עטלף כאשר במרכזו סמל המודיעין עם האות מ' (לציון משמר הגבול). ריכוז מאמץ הפעילות הופנה למניעת טרור, בנוסף עסקה מתיל"ן ירושלים בפעילות מסוערבת באופן חשאי וסמוי תוך יכולת הטמעות בכפרים ובמחנות הפליטים בסביבת העיר. בשנת 2007 עבר משכנה של היחידה למפקדת עוטף ירושלים ובין היתר היחידה הייתה אמונה על הכפרים והיישובים היהודים בגזרת עוטף.
היחידה זכתה בפרס המפכ"ל וכיחידה מצטינת של מפקד מג"ב ומפקד מחוז ירושלים.
במרוצת הזמן החליט מפקד מג"ב ניצב יורם הלוי לאחד ולמזג את היחידה עם ימ"ס ירושלים. בשנת 2012 פורקה היחידה באופן סופי ולוחמיה שולבו ביחידת הימ"ס של ירושלים. בשנת 2017, במסגרת החטיבה הטקטית של משמר הגבול, הוקם צוות מתיל"ן כחלק מהחטיבה הטקטית של משמר הגבול.
בנוסף בינואר 2021 הוקם צוות מצומצם בעוטף ירושלים שפועל במזרח ירושלים ובקווי התפר בעוטף.
רשימת קכל